Ammuttari û fumu câ stanga

"Ammuttari û fumu câ stanga" è un modu di diri ca si usa 'n  Sicilia e spiciarmenti nnâ provincia di Palermu e di Catania; voli diri fari un travagghiu nùtuli, ca nun porta a nuddu risurtatu (nnô spicìficu nfatti voli dari l'idìa di jittari fora di na stanza lu fumu ammuttànnulu usannu la stanga ca na vota sirbieva pi abbutari li pirsiani, un pezzu di ferru suttili suttili e longu longu).

'N talianu c'e' un pruvèrbiu sìmili ca voli diri la stissa cosa, e fussi "pistari l'acqua ntô mortaru".

Ntô catanisi ssa sprissioni veni usata pri nnicari quarc'unu ca non
nni mancia di travagghiu, o ni mancia picca, oppuru ca lu fa cu malavogghia: «Chi fa, travagghia ?» «Si..., ammutta û fumu câ stanga !» 

Catigurìa:Sprissioni siciliani